OpenLLM-France/wikimedia huggingface dataset:
# Álvaro Pascual-Leone Forner

Álvaro Pascual-Leone Forner (Vinaròs, Baix Maestrat, 1 de desembre de 1895 - Mèxic, 12 de novembre de 1953) fou un polític i escriptor valencià, diputat a les Corts Espanyoles durant la Segona República.
Estudià dret a la Universitat de València, hi fou ajudant de Mariano Gómez, catedràtic de dret polític. Militant del Partit d'Unió Republicana Autonomista i col·laborà al diari El Pueblo, el 1918 fou president de la Joventut Nacionalista Republicana. El 1920 participà en el Congrés de la Democràcia Republicana, i hi defensà les aspiracions dels nacionalistes catalans i bascos. El 1923 s'afilià a la lògia maçònica «Les Germanies». Quan es va proclamar la Segona República Espanyola fou escollit conseller de l'ajuntament de València i formà part de la comissió redactora de l'avantprojecte d'estatut d'autonomia del País Valencià.
Fou elegit diputat a les eleccions generals espanyoles de 1931 i 1933 per la província de Castelló pel PURA, partit que deixà per a seguir Diego Martínez Barrio al Partit Radical Demòcrata, i a les de 1936 per la província d'Almeria amb Unió Republicana. Quan esclatà la guerra civil espanyola es declarà fidel a la república i fou nomenat Director General d'Administració Local i magistrat del Tribunal Suprem d'Espanya, en representació primer d'Acció Republicana i després d'Izquierda Republicana.
El 1939 s'exilià a Mèxic, on fou conseller jurídic de l'Instituto Mexicano de Seguridad Social. El 1943 fundà amb seguidors de Diego Martínez Barrio el grup España con honra, defensors de la legalitat de la República espanyola en l'exili.

## Obra

* La transformación del concepto económico en el siglo XVIII
* Pedro Osuno (1945)
* La república española existe (1943)
* Plebiscito, ¡no!, Constitución (1944)

## Referències

* ↑ Ferrer Benimeli, 1996, p. 148, nota 86.
* ↑ Índex Històric de Diputats
* ↑ Girona i Albuixech, p. 145-149.

## Bibliografia

* Ferrer Benimeli, José Antonio. La masonería en la España del siglo XX. Vol. 2. Toledo: Universidad de Castilla-La Mancha, 1996. ISBN 9788489492479.
* Girona i Albuixech, Albert; Mancebo, María Fernanda. El exilio valenciano en América: Obra y memoria. València: Publicacions de la Universitat de València, 1995. ISBN 9788437023120.
# Árni Páll Árnason

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Árni Páll Árnason (nascut el 23 de maig de 1966) és un polític islandès i antic Ministre d'Afers Socials (10 maig del 2009 - 2 de setembre del 2010) i com a Ministre d'Afers de Negocis (2 setembre del 2010 - 31 de desembre del 2011). Ha estat diputat al Parlament per l'Aliança Socialdemòcrata des del 2007 i va ser triat líder del partit el febrer de 2013.
Nascut a Reykjavik, va rebre una llicenciatura en Dret de la Universitat d'Islàndia en 1991 i un postgrau en Dret europeu al Col·legi d'Europa, on va estudiar des de 1991 fins a l'any 1992 (Promoció Mozart). Es va convertir en advocat en 1997.

## Enllaços externs

* Biografia al web del Parlament islandès (islandès)
# Volta a Irlanda

La Volta a Irlanda (en anglès Tour of Ireland) fou una competició ciclista per etapes que es disputà per les carreteres d'Irlanda durant el mes d'agost.
La primera edició es disputà el 1953. Durant la seva història va tenir nombroses interrupcions en la seva celebració. El 2009 fou la darrera edició celebrada. Des del 2007 formava part de l'UCI Europe Tour. Sean Kelly, amb quatre victòries, és el ciclista que més vegades l'ha guanyat.

## Palmarès

| Any | Vencedor | Segon | Tercer |
| 1953 | Brian Haskell | John Perks | Andrew Walker |
| 1954 | Bernard Pusey | Shay Elliott | Tony Hoar |
| 1955 | Brian Haskell | John Lackey | Jim Grieves |
| 1956 | James Rae | Bill Hodgson | William Best |
| 1965 | Brian Jolly | | |
| 1966 | Barry Lawton | | |
| 1967 | Nigel Dean | Reggie Kearns | |
| 1968 | Peter Doyle | Doug Dailey | Dave Kane |
| 1969 | Morrison Foster | Joe Smyth | Stanislaw Gazda |
| 1970 | Paul Elliot | Bob Crayford | Noel Gallagher |
| 1971 | Doug Dailey | Peter Doyle | Bruce Biddle |
| 1972 | Liam Henry Horner | Dave Beattie | Joël Mattens |
| 1973 | Doug Dailey | John Clewarth | John Howard |
| 1974 | Tony Lally | Hans Wüthrich | Jacob Langen |
| 1975 | Patrick McQuaid | Archie Cunningham | Alan McCormack |
| 1976 | Patrick McQuaid | Juan José Moral | |
| 1977 | Ángel Arroyo | Sergey Shelpakov | |
| 1978 | John Shortt | | |
| 1979 | Ron Hayman | | |
| 1980 | Dave Cumming | | |
| 1981 | William Kerr | | |
| 1982 | William Kerr | | |
| 1984 | Bob Downs | | |
| 1985 | Sean Kelly | Adri Van Der Poel | Teun Van Vliet |
| 1986 | Sean Kelly | Steve Bauer | Kim Andersen |
| 1987 | Sean Kelly | Stephen Roche | Heinz Imboden |
| 1988 | Rolf Gölz | Malcolm Elliott | Sean Kelly |
| 1989 | Eric Vanderaerden | Charly Mottet | Thomas Wegmüller |
| 1990 | Erik Breukink | Johan Museeuw | Sean Yates |
| 1991 | Sean Kelly | Sean Yates | Johan Museeuw |
| 1992 | Phil Anderson | Raúl Alcalá | Andrei Txmil |
| 2007 | Stijn Vandenbergh | Marcus Ljungqvist | Aaron Olsen |
| 2008 | Marco Pinotti | Russell Downing | Julian Dean |
| 2009 | Russell Downing | Lars Petter Nordhaug | Matti Breschel |

## Referències

* ↑ «2010 Tour of Ireland cancelled», 1er juin 2010. [Consulta: 2 octubre 2014].
* ↑ Archives, Cycling. «Tour of Ireland» (en anglès). [Consulta: 4 desembre 2022].
* ↑ «Tour d'Irlande (Irl) - Ex.». [Consulta: 4 desembre 2022].
* ↑ «Tour of Ireland (Irl) - Cat.2.1». [Consulta: 4 desembre 2022].

## Enllaços externs

* Web oficial (anglès)
# Volta a Indonèsia

La Volta a Indonèsia era una cursa ciclista indonèsia per etapes que es disputa a principi de temporada. Creada el 2004, formà part de l'UCI Asia Tour amb una categoria actual de 2.2. L'any 2007 no es disputà, ni tampoc entre el 2012 i el 2017.

## Palmarès

| Any | Vencedor | Segon | Tercer |
| 2004 | Nathan Dahlberg | Amin Suryana | Wong Ngai Ching |
| 2005 | Hossein Askari | Paul Griffin | Viatxeslav Diaditxkin |
| 2006 | David McCann | Viatxeslav Diaditxkin | Mostafa Seyed |
| 2007 | No disputada |
| 2008 | Ghader Mizbani Iranagh | Amir Zargari | Hossein Jahabanian |
| 2009 | Mahdi Sohrabi | Ghader Mizbani Iranagh | Andrei Mizúrov |
| 2010 | Herwin Jaya | Fatahilah Abdulah | Edmund Hollands |
| 2011 | Eric Sheppard | Christoph Springer | Chun Hing Chan |
| 2012-2017 | No disputada |
| 2018 | Ariya Phounsavath | Peerapol Chawchiangkwang | Jokin Etxabe |
| 2019 | Thomas Lebas | Angus Lyons | Jeroen Meijers |

## Enllaços externs

* Web oficial Arxivat 2014-01-09 a Wayback Machine.
* Tour de Hainan a cyclebase.nl
# Salgado Filho (Santa Maria)

Salgado Filho és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Salgado Filho, Vila Brasília, Vila Kennedy, Vila Norte, Vila Nossa Senhora do Trabalho, Vila Salgado Filho.

## Galeria de fotos

| Chácara das Flores Caturrita | Chácara das Flores | Chácara das Flores |
| Caturrita | | Chácara das Flores Nossa Senhora do Perpétuo Socorro |
| Caturrita Divina Providência | Divina Providência / Carolina | Nossa Senhora do Perpétuo Socorro Carolina |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Bandera de Vilanova de la Barca

La bandera oficial de Vilanova de la Barca té la següent descripció:
    Bandera apaïsada, de proporcions dos d'alt per tres de llarg, verda, amb una faixa ondada blanca de cinc crestes de gruix 1/16 de l'alçària del drap, situada a 1/6 de la vora inferior del mateix drap. Al cantó, la barca blanca de l'escut, d'altura 1/3 de la del drap i d'amplada 1/3 també de la del drap.

## Història

Va ser aprovada el 29 de maig de 1995 i publicada en el DOGC el 12 de juny del mateix any amb el número 2061.

## Vegeu també

* Escuts i banderes del Segrià

## Referències

* ↑ «RESOLUCIÓ de 29 de maig de 1995, per la qual es dóna conformitat a l'adopció de la bandera del municipi de Vilanova de la Barca.» (pdf). DOGC num. 2061, 12-06-1995. [Consulta: 22 febrer 2010].
# Eumolpe

Eumolpe (en grec antic Εὐμόλπη) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
Només es troba a les llistes de nereides que dona Apol·lodor, on diu a més que el seu nom significa la que canta molt bé.

## Referències

* ↑ Apol·lodor. Βιβλιοθήκη, I, 2, 7
# Cyprinus dai

Cyprinus dai és una espècie de peix cipriniforme de la família dels ciprínids que es troba al Vietnam.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. The World Bank. Freshwater Fish. Vietnam (BOOK), Juny: i-iii + 1-123 + 1-18.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Baldriga de Heinroth

La baldriga de Heinroth (Puffinus heinrothi) és un ocell marí de la família dels procel·làrids (Procellariidae), d'hàbits pelàgics que cria a les illes Bougainville (a les Bismarck) i Kolombangara (a les Salomó) i es dispersa pels mars del voltant.
# Estadi de Genève

L'Estadi de Genève o Stade de Genève, també anomenat Stade de la Praille, és un estadi de futbol de la ciutat de Lancy, Cantó de Ginebra, a Suïssa. Té una capacitat per a 30.084 espectadors.
Va ser construït l'any 2003 per Zschokke Construction S.A. Hi juga els seus partits com a local el club Servette FC.

## Referències

* ↑ «Archived copy». Arxivat de l'original el 16 desembre 2013. [Consulta: 16 desembre 2013].
* ↑ «Geneva Stadium». Structurae. [Consulta: 30 novembre 2012].
# Estadi de Fort Carré

L'Estadi de Fort Carré (o Stade du Fort Carré) és un estadi de futbol i atletisme de la ciutat d'Antíbol, França.
Té capacitat per a 7.000 espectadors. És la seu del club FC Antibes. Fou la seu d'un dels partits de la Copa del Món de futbol de 1938.

## Referències

* ↑ «Le stade du Fort Carré» (en francès). antibes-juanlespins.com. Arxivat de l'original el 6 de febrer 2022. [Consulta: 6 febrer 2022].
* ↑ Charnay, Kevin. «World Cup 1938 finals» (en francès). Sofoot, 17-02-2016.
# Euophrys omnisuperstes

Euophrys omnisuperstes (estant per sobre de tot) és un petit saltícid que viu a altituds de fins a 6.700 metres a l'Everest. Això fa que sigui probablement l'animal que habita permanentment a més altitud de la Terra. Se sap que viu en escletxes entre fragments de roques. S'alimenta de criatures minúscules que mengen material vegetal portat pel vent d'altituds més baixes.

## Referències

* ↑ Hillyard, P. 1994. The book of the spider: from arachnophobia to the love of spiders. Hutchinson, London.
# Euparkerella cochranae

Euparkerella cochranae és una espècie d'amfibi que viu al Brasil.
Està amenaçada d'extinció per la pèrdua del seu hàbitat natural.

## Referències

* Potsch de Carvalho-e-Silva, S., Telles, A.M., da Rocha, C.F. & Van Sluys, M. 2004. Euparkerella cochranae. Llista Vermella d'Espècies Amenaçades de la UICN 2006. Consulta: 12 d'abril del 2008.
# Exèrcit Popular d'Alliberament del Kurdistan

L'Exèrcit Popular d'Alliberament del Kurdistan (Arteshen Rizgariya Gelli Kurdistan) fou una organització kurda de Turquia formada pel Partit dels Treballadors del Kurdistan (PKK) i organitzacions que li donaven suport.
Mahsum Korkmaz Agit va refugiar-se al Líban any 1980, on va començar l’entrenament militar, escapant del cop d'estat dels militars turcs. Fou dels primers en infiltrar-se altre cop a Turquia creant un operatiu guerriller, les Forces d'Alliberament del Kurdistan (Hêzên Rizgariya Kurdistan, HRK) a la zona del Botan. Agitfou abatut per l’exèrcit turc a les muntanyes Gabar, Botan el 28 de març de 1986, i l'octubre d'aquell any, en el tercer congrés del PKK es va formar un front militar anomenat Exèrcit Popular d'Alliberament del Kurdistan (Arteshen Rizgariya Gelli Kurdistan o ARGK). Com que no tenia un suport regional important, va tenir una vida languida. El cap del PKK es va adonar que calia ampliar la base i el 1985 va formar una nova organització més àmplia amb inclusió de no marxistes i de religiosos, anomenada Front d'Alliberament Nacional del Kurdistan (Eniya Rizagariya Netewa Kurdistan o ERNK) del que l'ARGK seria la branca armada. El 1996, l'ARGK fou rebatejat com a Hozên Rizgariya Kurdistan (Exèrcit d'Alliberament del Kurdistan, HRK). Després del 2002 la branca militar fou la Hezen Parastina Gel (Forces de Defensa del Poble).

## Referències

* ↑ Vazquez i Mir, Jordi. «Fa 29 anys moria en combat el comandant Mahsum Korkmaz». La República, 28-03-2015. [Consulta: 9 agost 2022].
* ↑ O'Connor, Francis. Understanding Insurgency: Popular Support for the PKK in Turkey (en anglès). Cambridge University Press, 2021, p. 120. ISBN 9781108838504.
# İlhan Mansız

İlhan Mansız (Kempten im Allgäu, Alemanya, 10 d'agost de 1975) és un exfutbolista turc. Va disputar 21 partits amb la selecció de Turquia. També va ser patinador artístic.

## Referències

* ↑ National Football Teams
* ↑ «İlhan Mansız 'buzda' sahne aldı» (en turc). [Consulta: 17 desembre 2020].

## Enllaços externs

* Entrevista amb İlhan Mansız d'Ayşe Arman (turc)
# Salih Mahmoud Osman

Salih Mahmoud Osman (Darfur, Sudan 1957) és un advocat sudanès defensor dels drets humans i que actualment és diputat al Parlament del Sudan.
Membre de l'Organització sudanesa contra la tortura i Human Rights Watch, és conegut mundialment per haver proporcionat representació legal gratuïta als centenars de víctimes de la violència ètnica al seu país, especialment a la regió del Darfur. Diverses vegades empresonat pel govern del seu país sense càrrecs, l'any 2007 ha estat guardonat amb el Premi Sàkharov per la Llibertat de Consciència concedit pel Parlament Europeu.

## Referències

* ↑ Miguel Mora, «"Sin justicia no habrá paz en Darfur"», entrevista amb Salih Mahmoud Osman, El País, 9 de desembre de 2007
* ↑ Eric Pfanner, «Sudanese Lawyers Receive Guidance for Possible Trials Over Darfur», The New York Times, 7 de juny 2007
* ↑ «Salih Mahmud Osman erhält EU-Menschenrechtspreis» (alemany), Tagesschau, 25 d'octubre de 2007
* ↑ «La defensa dels drets humans», Oficina del Parlament Europeu a Barcelona,[consulta el 15 d'octubre de 2012]
# Arrodoniment vocàlic

En fonètica, l'arrodoniment vocàlic es refereix a un tipus de labialització consistent en protuberar els llavis formant una forma rodona durant l'articulació de la vocal. Les vocals arrodonides es pronuncien amb els llavis formant una obertura circular, mentre que les vocals no-arrodonides s'articulen amb llavis estesos sense protuberació i amb menor tensió muscular en els llavis.
En la majoria de llengües del món les vocals anteriors tendeixen a ser no-arrodonides, mentre que les vocals posteriors tendeixen a ser arrodonides. Tanmateix, algunes llengües com el francès o l'alemany posseeixen vocals anteriors tant no-arrodonides com arrodonides amb la mateixa obertura, sent el tret d'arrodoniment el que permet distingir-les. Altres llengües com el vietnamita o el turc posseeixen més vocals posteriors arrodonides i no-arrodonides de la mateixa obertura.
A la presentació ordinària de l'alfabet fonètic internacional, les vocals arrodonides es col·loquen a la dreta de les seves corresponents contrapartides no-arrodonides. A més existeixen diacrítics per indicar el grau d'arrodoniment, com la ɔ̹ / ɔ̜.
# Cyprinus chilia

Cyprinus chilia és una espècie de peix cipriniforme de la família dels ciprínids.

## Morfologia

Els mascles poden assolir els 4,8 cm de longitud total.

## Distribució geogràfica

Es troba a Yunnan (Xina).

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib
* 1 2 FishBase (anglès)
* ↑ Yang, J.-X., 1991. The fishes of Fuxian Lake, Yunnan, Xina, with description of two new species. Ichthyol. Explor. Freshwat. 2(3):193-202.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Luo, Y. i P. Yue, 2000. Cyprinidae: Cyprininae. p. 391-433. A: P. Yue et al. (Eds). Fauna Sinica. Osteichthyes. Cypriniformes III. Science Press. Pequín, Xina. 1-661.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Baldriga de Cap Verd

La baldriga de Cap Verd (Calonectris edwardsii) és un ocell marí de la família dels procel·làrids (Procellariidae), d'hàbits pelàgics, cria a les illes de Cap Verd i es distribueix pels mars propers.
# Bartomeu Muñoz i Calvet

Bartomeu Muñoz i Calvet és un polític català, nascut a Santa Coloma de Gramenet el 15 de juny de 1957; el seu pare, Blas Muñoz, fou alcalde de Santa Coloma durant el franquisme.

## Militància socialista

El 1974 inicià la seva activitat política com a militant de la Federació Catalana del PSOE, i, a causa del seu activisme antifranquista fou detingut el 1976.
Va ser elegit el 1981 primer secretari de la Federació V (Barcelona Nord) del PSC; aquest càrrec, que ocupà fins al 2009, li va permetre endegar projectes conjuntament amb els alcaldes de Badalona, Sant Adrià de Besòs, Montgat i Tiana.
Per altra banda, dins del PSOE, fou membre de la comissió de control financer (1988-2009) i de la Comissió Executiva Federal (2008-2009)

## Càrrecs públics

El 1983, Bartomeu Muñoz esdevingué regidor sense cartera de Santa Coloma així com diputat provincial de Barcelona; el 1988, sota la presidència de Manuel Royes, va ser nomenat diputat adjunt a l'àrea de cooperació de la Diputació de Barcelona.
Quan Manuela de Madre va haver de deixar l'alcaldia de Santa Coloma per motius de salut (2002), va succeir-la Bartomeu Muñoz, qui, el 2004, durant la presidència de Celestino Corbacho, assolí també el càrrec de vicepresident primer de la Diputació de Barcelona.
En les eleccions municipals del 2003, amb Muñoz com a cap de llista, el PSC aconseguí setze dels vint-i-set escons de l'Ajuntament de Santa Coloma, però, malgrat aquesta majoria absoluta, es va donar entrada a Iniciativa per Catalunya i CDC a l'equip de govern; en les eleccions del 2007, novament amb Muñoz com a cap de llista, el PSC passà a disset regidors, però, aquesta vegada governà en solitari perquè Iniciativa i CDC abandonaren la comissió de govern.

## Detenció i condemna

El 27 d'octubre del 2009 la Guàrdia Civil va detenir-lo per presumpta implicació en un afer de corrupció (operació Pretòria), juntament amb Macià Alavedra i Lluís Prenafeta (polítics vinculats a CDC). El dia 30 a la nit ingressà a la presó de Soto del Real per ordre del jutge Baltasar Garzón després d'haver estat traslladat a Madrid per declarar a l'Audiència Nacional
Pocs dies després, des de la presó, Bartomeu Muñoz va anunciar la dimissió de tots els seus càrrecs tant a les institucions com al partit, del qual també es donà de baixa. Fou condemnat a 5 anys, 8 mesos i 28 dies de presó i el decomís de 1,1 milions d'euros.

## Referències

* ↑ «Bartomeu Muñoz», 10-09-2009. Arxivat de l'original el 2009-09-10. [Consulta: 5 gener 2024].
* ↑ Guindal, Carlota. «Condenado a 5 años y 8 meses de cárcel el exalcalde de Santa Coloma Bartomeu Muñoz» (en castellà). La Vanguardia, 02-07-2018. [Consulta: 5 setembre 2020].
# Exèrcit Popular d'Alliberament (Colòmbia)

L'Exèrcit Popular d'Alliberament (EPA) conegut en castellà com EPL) és un grup guerriler de Colòmbia de tendència maoista. Va tenir el seu origen l'any 1968, estava localitzat en la regió occidental costera del departament de l'Atlàntic, expandint després la seva acció cap a les altres regions, tenint particular incidència en la zona bananera de Urabá, a on l'auge de les exportacions de la fruita va crear un fort conflicte social.
El President Belisario Betancur va iniciar l'obertura democràtica al país i va obrir un procés de negociació amb els escamots colombians que van dur als fracassats Acords de Corinto el 1984, Una fracció considerable de l'EPL va signar un acord de pau amb el govern de César Gaviria en el mes de març de l'any 1991, i es va convertir en el moviment polític Esperança, Pau i Llibertat abandonant la lluita armada. Un sector minoritari de l'EPL, encapçalat per Francisco Caraballo, va continuar la lluita. La bandera historica de l'EPL fou la bandera vermella, amb l'estel i les sigles del EPL en blanc.

## Referències

* ↑ Cuesta, José. Corinto: un diálogo de sordos (en castellà). José Cuesta, 1997, p. 83. ISBN 9589595529 [Consulta: 9 desembre 2018].

## Vegeu també

* Conflicte armat colombià
# İlhan Şeşen

İlhan Şeşen, (Manisa, 18 de juny de 1948) és un músic i actor turc.

## Vida artística

Va començar la seva carrera artística el 1968 amb 20 anys. L'any 1971 va presentar al mercat el single anomenat "Kavga" (lluita). L'any 1983 va fundar amb els seus nebots Gökhan i Burhan Şeşen el grup Gündoğarken. El 2002 va publicar el seu segon treball en solitari: "Neler Oluyor Bize" (Què ens està passant). Posteriorment, el 2003 apareix el seu àlbum "Şimdi Ben Bu Şarkıları Kime Söyleyeyim" (A qui canto jo ara aquestes cançons). Simultàniament va interpretar un paper a la sèrie de la Radiotelevisó turca (TRT) Mühürlü Güller (Roses segellades). L'any 2004 va interpretar el paper de Feyyaz a la sèrie Aliye de la cadena de televisió turca ATV. El 2005 va veure la llum el seu quart àlbum "Aşk Yalan" (Mentida d'amor). El 2007 va fer de policia a la sèrie Annem (La meva mare) emesa per la cadena Kanal D els dijous al vespre. L'agost de 2007 va començar sèrie Hayatımın Rolü (El paper de la meva vida) de la cadena Star TV on hi participa com a actor.

## Discografia

* Aşk Haklı (Dret a l'amor) (1994)
* Neler Oluyor Bize (Què ens està passant) (2002)
* Şimdi Ben Bu Şarkıları Kime Söyleyeyim (A qui canto jo ara aquestes cançons) (2004)
* Aşk Yalan (Mentida d'amor) (2005)
* İlhan Şeşen (2006)

## Filmografia

* Hayatımın Rolü (El paper de la meva vida)
* Gönülçelen (Encisadora)
* Anadolu Kartalları (Àligues d'Anatòlia) (2011)
* Annem (La meva mare)
* Aliye
* Mühürlü Güller (Roses segellades)
* Mumya Firarda (Fuga de la mòmia)
* Yeditepe İstanbul (Els set turons d'Istanbul)
* Cesur Kuşku (Dubte valent)
* Aşk Üzerine Söylenmemiş Her şey (Tot està per sobre de l'amor no declarat)
# Cornella de l'illa de Flores

La cornella de l'illa de Flores (Corvus florensis) és un ocell de la família dels còrvids (Corvidae).
Habita els boscos de les terres baixes de l'illa de Flores, al l'oest de les illes Petites de la Sonda.

## Referències

* ↑ «Cornella de l'illa de Flores». Cercaterm. TERMCAT, Centre de Terminologia. Rev. 20/06/2021(català)
# Austrochaperina adelphe

Austrochaperina adelphe és una espècie de granota que viu a Austràlia.

## Referències

* Hero, J.-M. & Horner, P. 2004. Austrochaperina adelphe. Llista Vermella d'Espècies Amenaçades de la UICN 2006. Accedit a data 1 de febrer del 2008.